# Sagsbehandlingstider på det sociale område for udsatte børn og unge

**Generelle svarfrister for henvendelser**

I Vordingborg Kommune har kommunalbestyrelsen besluttet, at ved alle henvendelser fra borgere herunder forespørgsler, klager m.v., skal der altid foreligge en svarskrivelse inden 10 arbejdsdage. Hvis det ikke er muligt at træffe en endelig afgørelse indenfor 10 arbejdsdage, skal der inden denne frist sendes en kvitteringsskrivelse med oplysning om, hvornår borgeren kan forvente et svar.

På det sociale område er der dog en række lovkomplekser, som er undtaget for den generelle svarfrist. For dem er der fastsat særlige frister for sagsbehandlingstiden. Den samlede liste over de emner der har særlige frister finder du på side 2-3.

Oversigten over sagsbehandlingstiderne er også offentligt tilgængelig på Vordingborg Kommunes hjemmeside <https://vordingborg.dk/kommunen/svarfrister>

Vordingborg Kommune følger principperne for god forvaltningsskik, og alle henvendelser til kommunen behandles og besvares hurtigst muligt.

**Aktindsigtsanmodning**

Vi skal normalt have behandlet din anmodning om aktindsigt inden 7 arbejdsdage fra modtagelsen. Dog vil der kunne gå længere tid, hvis din anmodning kræver juridiske overvejelser eller indebærer indsigt i et stort antal dokumenter. Vi vil så orientere dig om den forventede behandlingstid.

Vi udleverer dokumenterne i den form, som du ønsker, medmindre det er umuligt, meget vanskeligt mm., eller dokumenterne er offentliggjort på vores hjemmeside.

## Sagsbehandlingstider for ansøgninger

Sagsbehandlingstiden begynder på det tidspunkt, hvor kommunen modtager en ansøgning og løber indtil svaret på ansøgningen er sendt.

For at kunne overholde sagsbehandlingstiden forudsætter det at;

* Ansøgningen er udfyldt korrekt
* En eventuel ansøgningsfrist er overholdt
* Eventuel dokumentation som skal bruges i sagsbehandlingen er sendt med

Henvender du dig til kommunen via brev eller e-mail, kan du forvente at få et svar indenfor 10 dage. Hvis vi ikke kan afgøre sagen indenfor denne frist, vil du via digital post få besked om, hvornår du kan forvente et svar. Hvis du er fritaget for digital post, modtager du svar med papirpost.

En *afgørelse* dækker her over en hel eller delvis bevilling af det ansøgte eller afslag på det ansøgte.

**Samlet oversigt over andre frister**

Det følgende indeholder en samlet oversigt med de frister for sagsbehandlingstider, der er gældende i Vordingborg Kommune for områder, hvor der er fastsat en svarfrist, der fraviger den generelle frist på 10 dage.

Oversigten er opstillet i alfabetisk orden med emne, retsgrundlag og mål for sagsbehandlingstiden indenfor hvert lovgrundlag.

# Specielle tidsfrister som er gældende inden for det sociale område for udsatte børn og unge

# Serviceloven

|  |  |  |
| --- | --- | --- |
| **Emne** | **Lovgivning/ paragraf** | **Sagsbehandlingstid** |
| Aflastning Børn | §84 | 8 uger |
| Forebyggende foranstaltninger eks. familiekonsulent, aflastning eller fastkontakt person | § 52 | 1 md. Efter afslutning af børnefaglig undersøgelse (§ 50) |
| Børnefaglig undersøgelse | § 50 | 4 mdr. |
| Børnefaglig undersøgelse – afklaring om at igangsætte undersøgelse | § 50 | 2 uger |
| Hjemmetræning /børn | § 32, stk. 6 | 4 mdr. |
| Koordinator til unge, der er idømt sanktion (straffelovens § 74 a) | § 54 a | 4 uger |
| Ledsageordning/ børn 12- 18 år | § 45 | 8 uger |
| Merudgifter til børn | § 41 | 8 uger |
| Personlig hjælp og pleje vedr. børn, (bistand/pleje), | § 44, jf. §§ 83, 84,stk. 1, 86, stk. 2 | 4 uger |
| Rådgivning/gratis familieorienteret rådgivning | § 11, stk. 1 | Straks - selvhenvendelse |
| Rådgivning/handicap | § 11 stk. 4 | 4 uger |
| Rådgivning/social | § 11, stk. 3 | 4 uger |
| Anbringelse - støtteperson til forældre ved børns | § 54, stk. 1 | 4 uger fra beslutning om anbringelse |
| Tabt arbejdsfortjeneste/børn | § 42 | 8 uger |
| Underretning | § 153,§ 154 | 6 hverdage |
| Økonomisk støtte til forældre | § 52 a | 6 uger |
| Anbringelse – støtteplan til forældrene under barns anbringelse | § 54, stk. 2 | 4 uger fra beslutning om anbringelse |

**Dagtilbudsloven**

|  |  |  |
| --- | --- | --- |
| **Emne** | **Lovgivning/ paragraf** | **Sagsbehandlingstid** |
| Socialpædagogisk friplads i dagtilbud | § 43, stk. 4 | 6 uger |

**Forvaltningsloven**

|  |  |  |
| --- | --- | --- |
| **Emne** | **Lovgivning/ paragraf** | **Sagsbehandlingstid** |
| Aktindsigt i egen sag (part) | § 16, stk. 2 | 10 dage |

**Retssikkerhedsloven**

|  |  |  |
| --- | --- | --- |
| **Emne** | **Lovgivning/ paragraf** | **Sagsbehandlingstid** |
| Klage over afgørelser - genvurdering | § 66 | 4 uger |

**Telefonisk kontakt til Afdeling for Børn og Familie**

Mandag-onsdag kl. 9-15

Torsdag kl. 9-17

Fredag kl. 9-13

Ved en henvendelse (ikke ansøgning) på mail eller telefonsvarer kvitterer modtageren senest tre hverdage efter modtagelsen.